stanford-oval/wikipedia huggingface dataset:
Toni Huttunen
Saavutukset

Suomen-mestaruus: 2005
Suomen-mestaruushopea: 1993, 1994, 1995, 1996, 2002
Suomen-mestaruuspronssi: 1999, 2000, 2001
Suomen cup: 1992, 1995, 2004
Aiheesta muualla

Toni Huttusen esittely Myllykosken Pallon sivustolla[vanhentunut linkki]
Toni Huttusen esittely Suomen Palloliiton sivustolla (Arkistoitu – Internet Archive)
Toni Huttusen esittely Veikkausliigan sivustolla
Tyttö (elokuva)

| Tyttö> Eltávozott nap |
| --- | --- |

Ohjaaja:  Márta Mészáros
Käsikirjoittaja:  Márta Mészáros
Säveltäjä:  Levente Szörényi
Kuvaaja:  Tamás Somló
Valmistustiedot
Valmistusmaa:  Unkari
Tuotantoyhtiö:  Mafilm Játékfilmstúdió 4
Kesto:  80 minuuttia
Alkuperäiskieli:  unkari
Aiheesta muualla
IMDb
Elonet
Infobox OKVirheellinen NIMI-arvo: 
Tyttö (Eltávozott nap) on Márta Mészárosin käsikirjoittama ja ohjaama unkarilainen draamaelokuva vuodelta 1968. Mustavalkoinen tuotanto oli Mészárosin ensimmäinen pitkä näytelmäelokuva ja Unkarin ensimmäisiä naisohjaajan tekemiä.
Juoni

Orpokodissa varttunut nuori nainen (poptähtenä tunnettu Kati Kovács) saa kirjeen biologiselta äidiltään ja lähtee maaseutukylään tapaamaan tätä. Tällä välin äiti on jo lähettänyt toisen kirjeen jossa peruuttaa kutsunsa, mutta tyttö ehtii lähteä matkaan ja löytääkin äitinsä. Moraaliltaan ankarassa yhteisössä hänen on esittäydyttävä äitinsä veljentyttärenä, ettei totuus äidin menneisyydestä paljastuisi.
Vastaanotto

Elokuva esitettiin Helsingissä sosialististen maiden elokuvaviikolla toukokuussa 1974 ja sai 141 katsojaa. Helsingin Sanomien Paula Talaskivi piti sen kuvausta konservatiivisen maalaiskylän ihmisistä ja miljööstä mielenkiintoisena. Juroksi ja vähäpuheiseksi käsikirjoitettu päähenkilö ei hänestä kuitenkaan päästä katsojaa päänsä sisälle, ja moni muukin asia tuntuu jääneen sekä käsikirjoittajana että ohjaajana toimineen Mészárosin tietoon niin, etteivät kaikki asiat avaudu katsojalle.
Tyana

Tyana tai Tyanna (m.kreik. Τύανα) oli antiikin aikainen kaupunki Vähässä-Aasiassa. Kreikkalaisen legendan mukaan sen perusti Traakian kuningas Thoas, ja kaupunkia kutsuttiin nimellä Thoana. Luwiaksi sen nimi oli Tuhana tai Tuwanna ja se oli itsenäisen kuningaskunnan pääkaupunki. Myöhemmin sitä hallitsivat kreikkalaiset ja roomalaiset. Ksenofon mainitsee Tyanan nimellä Dana ja kertoo sen olleen suuri ja varakas kaupunki. Kreikkalainen filosofi Apollonios oli syntynyt Tyanassa.
Roomalaisella kaudella Tyana kuului Cappadocian provinssiin. Rooman keisari Caracallan aikana kaupungista tuli roomalainen colonia, Colonia Antoniana Tyana.
Kun Palmyran valtakunta irtautui roomasta 260-luvulla, Tyana asettui palmyralaisten puolelle. Keisari Aurelianuksen lähtiessä sotaretkelle vuonna 272 Palmyraa vastaan, Tyanan asukkaat sulkivat ovensa roomalaisilta. Aurelianuksen kerrottiin tällöin julistaneen, ettei jättäisi koiraakaan eloon vallattuaan kaupungin. Tyanan lopulta kukistuttua, Aurelianus päätti kuitenkin säästää kaupungin, sillä filosofi Apollonioksen kerrottiin ilmestyneen Aurelianukselle näyssä ja kehottaneen häntä säästämään synnyinkaupunkinsa.
Vuonna 371 Itä-Rooman keisari Valens muodosti Cappadociasta uuden provinssin Cappadocia secundan ja teki Tyanasta sen pääkaupungin. Muslimien vallattuan Tyanan, siitä tuli muslimivaltakunnan rajakaupunki, mutta menetti tärkeytensä.
Tyanan rauniot sijaitsevat Kemerhisarin luona, 4,8 kilometriä Niğdestä etelään. Siellä sijaitsee muun muassa roomalaisen akveduktin rauniot.
Pöytätennis kesäolympialaisissa 1996 – miesten kaksinpeli

Pöytätenniksen miesten kaksinpeli Atlantan kesäolympialaisissa 1996 alkoi 25. heinäkuuta ja finaali pelattiin 1. elokuuta 1996. Aluksi pelattiin alkulohkot ja niiden voittajat jatkoivat neljännesvälieriin. Barcelonan olympiavoittaja Jan-Ove Waldnerin pelit päättyivät jo neljännesvälierissä. Olympiakultaa voitti Liu Guoliang.
Pudotuspelit > Puolivälierät

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | Kim Taek-Soo |  | 21 | 24 | 12 | 21 | 24 |
|  | Jörg Roßkopf |  | 12 | 26 | 21 | 16 | 26 |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | Liu Guoliang |  | 9 | 21 | 21 | 21 |
|  | Johnny Huang |  | 21 | 19 | 16 | 16 |
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Jean-Michel Saive |  | 10 | 13 | 19 |
|  | Petr Korbel |  | 21 | 21 | 21 |
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | Vladimir Samsonov |  | 21 | 21 | 10 | 15 | 15 |
|  | Wang Tao |  | 16 | 16 | 21 | 21 | 21 |
Pudotuspelit > Välierät

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | Jörg Roßkopf |  | 17 | 21 | 18 | 18 |
|  | Liu Guoliang |  | 21 | 18 | 21 | 21 |
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Petr Korbel |  | 21 | 7 | 16 |
|  | Wang Tao |  | 23 | 21 | 21 |
Pudotuspelit > Pronssiottelu

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | Jörg Roßkopf |  | 21 | 19 | 21 | 21 |
|  | Petr Korbel |  | 17 | 21 | 18 | 19 |
Pudotuspelit > Loppuottelu

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | Liu Guoliang |  | 21 | 22 | 21 | 15 | 21 |
|  | Wang Tao |  | 12 | 24 | 19 | 21 | 6 |
Mitalistit

| Sija | Maa | Pelaajat |
| --- | --- | --- |
| 1 |  Kiina | Liu Guoliang |
| 2 |  Kiina | Wang Tao |
| 3 |  Saksa | Jörg Roßkopf |
| 4 |  Tšekki | Petr Korbel |
Ulrike Tauber

| Mitalit | Mitalit | Mitalit |  |
| --- | --- | --- | --- |
|  Ulrike Tauber 1978 |  Ulrike Tauber 1978 |  Ulrike Tauber 1978 |  |
Maa:   Itä-Saksa
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Montréal 1976 | 400 metrin sekauinti |  |
|  Hopeaa | Montréal 1976 | 200 metrin perhosuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Cali 1975 | 400 metrin sekauinti |  |
|  Hopeaa | Cali 1975 | 200 metrin sekauinti |  |
|  Hopeaa | Berliini 1978 | 400 metrin sekauinti |  |
|  Pronssia | Berliini 1978 | 200 metrin sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Wien 1974 | 200 metrin sekauinti |  |
|  Kultaa | Wien 1974 | 400 metrin sekauinti |  |
|  Kultaa | Jönköping 1977 | 200 metrin sekauinti |  |
|  Kultaa | Jönköping 1977 | 400 metrin sekauinti |  |
|  Hopeaa | Wien 1974 | 100 metrin selkäuinti |  |
|  Hopeaa | Wien 1974 | 200 metrin selkäuinti |  |
Ulrike Tauber (16. kesäkuuta 1958, Karl-Marx-Stadt) on saksalainen entinen uimari ja olympiavoittaja, joka edusti urallaan Itä-Saksaa. Hän voitti olympiakultaa 400 metrin sekauinnista Montréalista 1976. Hän voitti samoissa olympialaisissa myös hopeaa 200 metrin perhosuinnista. Hän voitti urallaan myös maailmanmestaruuden 400 metrin sekauinnista sekä kolme Euroopan mestaruutta. Hänellä oli uransa aikana hallussaan kahdesti sekä 200 että 400 metrin sekauintien pitkien ratojen maailmanennätykset.
Tuaregikapina

Tuaregikapinalla voidaan tarkoittaa:
Malin ensimmäistä tuaregikapinaa vuosina 1962–1964
Vuosien 1990–1995 tuaregikapinaa
Vuosien 2007–2009 tuaregikapinaa
Vuoden 2012 tuaregikapinaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuaregikapina”, voi hakea sivunnimihaulla, laajalla sivunnimihaulla tai tekstihaulla.
Tyrant

| Tyrant Circle |
| --- | --- | --- |

Studioalbumin tiedot
 Äänitetty : 21. heinäkuuta 2006
 Studio : Southern Studios, Lontoo
 Julkaistu: joulukuu 2006
 Formaatti: CD
 Tyylilaji: krautrock, psykedeelinen rock, kokeellinen musiikki
 Kesto: 44.42
 Levy-yhtiö: Latitudes
Muut kannet
   Vuoden 2009 vinyylipainoksen kansi.
Circlen muut julkaisut
| Miljard 2006 | Tyrant 2006 | Tower 2007 |
Tyrant on vuonna 2006 ilmestynyt Circlen viidestoista studioalbumi. Se äänitettiin Lontoossa heinäkuussa 2006 ja julkaistiin rajoitettuna 1 000 kappaleen painoksena brittiläisen Southern Recordsin Latitudes-sarjassa. Vuonna 2009 yhtiö julkaisi levyn myös tuplavinyylinä.
Kappaleet

Screaming Luovutus – 15.15
Steel Torment Warrior – 15.05
Amputation Cruasade – 14.22
Muusikot

Janne Westerlund – kitara
Jussi Lehtisalo – basso, laulu
Tomi Leppänen – rummut
Mika Rättö – kosketinsoittimet, laulu
Tuomas Laurila
Tuamotunsirri

| Tuamotunsirri |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Seurasaartensirrit Prosobonia
Laji::  parvirostris
Kaksiosainen nimi
 Prosobonia parvirostris  (Peale, 1848) 
Katso myös
   Tuamotunsirri Wikispeciesissä   Tuamotunsirri Commonsissa 
Infobox OKNimi-testi OKIUCN-testi OK: 
Tuamotunsirri (Prosobonia parvirostris), joka yleisesti luokitellaan kiritimatinsirrin alalajiksi, on Ranskan Polynesiassa, Tuamotussa elävä kahlaaja. Lajin holotyypin kuvaili Titian Ramsay Peale 1848.
Ultimaatumi

Japanin antama ultimaatumi hollantilaisille Balikpapanissa.
Ultimaatumi (lat. ultimatum, viimeinen) eli uhkavaatimus on varsinkin valtion toiselle valtiolle esittämä vaatimus, jota tehostetaan määräämällä aikaraja sen täyttämiseen ja uhkaus seurauksesta, jos vaatimukseen ei suostuta. Yleensä ultimaatumi on pitkällisen kiistan huipentuma. Diplomatiassa ultimaatumia seuraa yleensä ilmoitus talous- tai kauppapakotteista, sotilaallisen iskun uhasta tai sodanjulistus.
Tyagaraja

Tyagarajan kuva Jaganmohanin palatsissa Mysoressa
Tyagaraja (teluguksi త్యాగరాజు, Tyāgarāju; 4. toukokuuta 1767 Thiruvarur, Tamil Nadu – 6. tammikuuta 1847) oli intialainen säveltäjä, runoilija ja mystikko. Hän kuuluu karnaattisen musiikin kolminaisuutena tunnettuun säveltäjäryhmään Muthuswami Dikshitarin ja Syama Sastrin ohella. Näistä kukin vaikutti Tanjoressa 1800-luvun alkupuolella. Tyagarajaa on luonnehdittu Etelä-Intian klassisen musiikin historian keskeisimmäksi vaikuttajaksi.
Tyagarajan isä Raamabrahman oli laulaja ja vinansoittaja. Hänen isoisänsä Girirajakavi oli runoilija. Tyagarajan musiikinopettajana toimi Tanjoren hovin muusikko Sonti Venkataramana Das. Tyagarajalla oli keskeinen rooli kritikappaleiden kehittämisessä. Hän sävelsi ensimmäisen kappaleensa 13-vuotiaana. Yhteensä hänen nimissään on yli 2 000 sävellystä, joista 800 on hyvin dokumentoituja ja laajasti esitettyjä. Tyagaraja käytti enimmäkseen adi talaa, mutta hänen tuotannossaan ovat edustettuina myös lukuisat muut talat. Hän käytti eräitä harvinaisia ragoja, kuten melakarta-ryhmän vähemmän käytettyjä ragoja. Tyagaraja kehitti tavan käyttää musiikillisessa linjassa melodista muuntelua. Hän omaksui käytännön mahdollisesti improvisaatiotekniikoiden kautta. Tyagaraja oli ensimmäinen säveltäjä, joka sai suosiota lauluilla, joissa sovelletaan anagata eduppu -käytäntöä. Siinä musiikki alkaa vasta ensimmäisen iskun jälkeen. Tyagaraja kirjoitti myös itse kappaleidensa sanat yleensä teluguksi ja joskus sanskritiksi. Hänen sanoituksensa ovat useimmiten ylistystä Ramalle.
Tyagaraja vietti suuren osan elämästään Tanjoren hovissa. Hän teki musiikin kolmeen omaan näytelmäänsä: Prahlada Bhaktivijayam, Naukacharitram ja Seetharaama Vijayam. Näitä teoksia on kutsuttu oopperoiksi. Tyagarajan sävellyksiä sisältyy tyypillisiin eteläintialaisen klassisen musiikin konsertteihin. Tyagarajaa pidetään myös pyhimyksenä. Hänen elämästään tekivät elokuvat V. Nagayya vuonna 1946 ja Bapu vuonna 1981. Tyagarajalla oli tytär Sitalakshmi.
Ty Rattie

| Ty Rattie |
| --- | --- |

Henkilötiedot
Syntynyt: 5. helmikuuta 1993 (ikä 31) Calgary, AB
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  oikea
Pituus:  182 cm
Paino:  88 kg
Seura
Seura:  Linköping HC
Sarja:  SHL
Pelaajaura
Pääsarjaura:  2014–
Aik. seurat:  St. Louis Blues (NHL) Chicago Wolves (AHL) Carolina Hurricanes (NHL) Bakersfield Condors (AHL) Edmonton Oilers (NHL) Lokomotiv Jaroslavl (KHL) Torpedo Nižni Novgorod (KHL) Ässät (SM-liiga) Timrå IK (SHL)
NHL-varaus:  32. varaus, 2011 St. Louis Blues
Ty Rattie (s. 5. helmikuuta 1993 Calgary, Alberta) on kanadalainen jääkiekkoilija, pelipaikaltaan laitahyökkääjä, joka edustaa SHL-joukkue Linköping HC:ta.
Rattie on NHL-joukkue St. Louis Bluesin toisen kierroksen varaus vuoden 2011 varaustilaisuudesta. Ennen ammattilaisuraansa hän pelasi WHL-liigan Portland Winterhawksissa. Tammikuussa 2021 Rattie teki sopimuksen SM-liigassa pelaavan Ässien kanssa.
Rattie edusti maajoukkuetasolla Kanadaa vuoden 2013 nuorten MM-kisoissa Venäjällä. Kanada jäi turnauksessa ennakkosuosikin asemastaan huolimatta mitalisijojen ulkopuolelle neljänneksi.
Tyre Nicholsin kuolema

Tyre Nicholsin kuolema oli pidätetyn Tyre Nicholsin kuolema poliisiväkivallan tuloksena 10. tammikuuta 2023. Se sattui Yhdysvalloissa, Tennesseen osavaltion Mephisissä. Sekä Nichols että häntä pahoinpidelleet poliisit olivat mustia.
Tapahtumat

Poliisi pysäytti 7. tammikuuta 2023 29-vuotiaan Tyre Nicholsin, koska tämä ei ollut pysähtynyt stop-merkin kohdalle. Poliisit käyttivät alusta asti pidätyksessä voimaa, kuten pippurisumutetta. Nichols teki vastarintaa ja yritti paeta juosten. Kun poliisit saivat Nicholsin kiinni, he
pahoinpitelivät tätä pitkän aikaa ilman järkevää syytä enen kuin saivat rautoihin, ja pahoinpitely jatkui sen jälkeenkin. Poliisit pitivät Nicholsia maassa lyöden ja potkien. Nichols kuljetettiin sairaalaan kriittisessä tilassa. Pidätetty kuoli kolmen päivän päästä pidätyksestään. Memphisin poliisi erotti Nicholsin kuoliaaksi pahoinpidelleet poliisit. Viranomaiset nostivat poliiseja vastaan syytteen muun muassa taposta ja virkavirheestä. Valvontakameravideoiden julkaisu 27. tammikuuta johti mielenosoituksiin suurissa kaupungeissa. Protestit eivät olleet voimakkaita ja väkivaltaisia, niin kuin George Floydin kuolemassa vuonna 2020, koska Nicholsin kuolemassa ei ollut rotukytkentää.
Taustaa

Memphis oli 2020-luvun alussa niitä Yhdysvaltain kaupunkeja, joissa on eniten rikollisuutta. Rikollisuus oli nopeassa kasvussa. Poliisi vastasi tähän perustamalla marraskuussa 2021 Scorpion-erikoisyksikön. Sen ajatus oli lisätä poliiseja korkean rikollisuuden alueille. Scorpion keskittyi jengirikollisuuteen, autovarkauksiin  ja huumerikollisuuteen.  Scorpion tulee sanoista "Street Crimes Operation to Restore Peace in Our Neighborhoods" eli "Katurikollisuusoperaatio rauhan palauttamiseksi lähiöihin".  Siinä 40 poliisia partioi pahimmilla rikollisuusalueilla neljänä ryhmänä. Alueet määriteltiin  hätäpuhelusoittojen perusteella. Scorpion-ykiskön tavoitteena oli vähentää muun muassa kaupungissa yleisellä paikalla tapahtuvia ammuskeluja.
Scorpion teki melko hyvää työtä rikollisuutta vastaan lukuisin pidätyksin, mutta paikalliset syyttivät sitä liiasta voimankäytöstä. Ei ollut selvää, kuinka moni syytetyistä poliiseista kuului Scorpion-yksikköön. Nicholsin perheen asianajana vaati Scorpionin lakkauttamista. Mielenosoittajat vaativat uudistusta poliisiin. Memphisin kaupunki lakkautti Scorpionin 29. tammikuuta 2023. Yksikköön kuuluneet poliisit olivat päätöksestä samaa mieltä.
Ukkosen väki

Ukkosen väki tarkoittaa ukkoseen liittyviä haltijoita tai itsensä Ukko Ylijumalan taikavoimaa suomalaisessa kansanperinteessä.
Parantajat ovat hankkineet ukkosen väkeä avukseen voidakseen sen avulla parantaa sairaita. Uskottiin, että ukkosen väkeä voi saada avukseen ulkona ukonilmalla, jos tietää oikeat loitsut ja toimitukset.
Ukkosen väen ottaminen

Erään kansanperinteen mukaan ukkosen väkeä saa, jos seisoo alasti ulkona, ja joka kerta kun ukkonen lyö, kääntyy ympäri vasemman kantapään kautta. Sitten siitä kuopasta, missä on pyöritellyt jalkaansa otetaan multaa, luetaan loitsu ja vuollaan puukolla kultaesineestä pieniä kultalastuja tilalle. Sitä multaa kannetaan sitten mukana tulikupissa, ja sen mukana tulee ukkosen väki.
Toinen tapa saada ukkosen väkeä on mennä ukkosella kalliolle. Kallionkolossa olevaan vesilammikkoon isketään kipinöitä tulusraudalla. Luetaan loitsu, jossa vedotaan Ukko ylijumalaan. Lammikon reunasta vuollaan kallionmuruja, kääritään ne puhtaaseen riepuun ja vuollaan hopeaa tilalle. Sitä riepumyttyä pidetään sitten mukana sairaita parannettaessa.
The National

| The National |
| --- | --- |
 Matt Berninger (2007)
Tiedot
Toiminnassa:  1999–
Tyylilaji:  indie rock, barokkipop
Kotipaikka:  Brooklyn, New York, Yhdysvallat
Laulukieli:  englanti
Jäsenet:  Matt Berninger, laulu   Aaron Dessner, basso, kitara   Bryce Dessner, kitara   Bryan Devendorf, rummut   Scott Devendorf, kitara, basso  
Levy-yhtiö:  Beggars Banquet Records, 2005–   Brassland Records, 2001–2004  
Aiheesta muualla
Kotisivut
Infobox OKNimi-testi OK: 
The National on yhdysvaltalainen indie rock -yhtye. Vaikutteita se on ottanut niin Bruce Springsteeniltä kuin Tindersticksiltäkin. Yhtye erottuu laulaja Matt Berningerin erikoislaatuisella, syvällä baritonilla. The Nationaliin kuuluu lisäksi kahdet veljekset: Bryce ja Aaron Dessner sekä Scott ja Bryan Devendorf.
Diskografia > Albumit

The National (2001)
Sad Songs for Dirty Lovers (2003)
Alligator (2005)
Boxer (2007)
High Violet (2010)
Trouble Will Find Me (2013)
Sleep Well Beast (2017)
I Am Easy to Find (2019)
First Two Pages of Frankenstein (2023)
Laugh Track (2023)
Diskografia > EP:t

Cherry Tree (2004)
The Virginia EP (2008)
Diskografia > Singlet

Slipping Husband (2005)
Abel (2005)
Secret Meeting (2005)
Lit Up (2005)
Mistaken for Strangers (2007)
Apartment Story (2007)
Fake Empire (2008)
Bloodbuzz Ohio (2010)
Anyone’s Ghost (2010)
Terrible Love (2010)
Wake Up Your Saints (2011)
Conversation 16 (2011)
Think You Can Wait (2011)
Exile Vilify (2011)
Demons (2013)
Don’t Swallow the Cap (2013)
Sea of Love (2013)
I Need My Girl (2014)
Sunshine on My Back (2015)
The System Only Dreams in Total Darkness (2017)
Guilty Party (2017)
Carin at the Liquor Store (2017)
Day I Die (2017)
I’ll Still Destroy You (2017)
You Had Your Soul With You (2019)
Light Years (2019)
Hairpin Turns (2019)
Rylan (2019)
Coney Island (Taylor Swift ft. The National) (2020)
Hairpin Turns (2019)
Somebody Desperate (2021)
Weird Goodbyes (ft. Bon Iver) (2022)
Tropic Morning News (2023)
New Order T-Shirt (2023)
Eucalyptus (2023)
Your Mind Is Not Your Friend  (ft. Phoebe Bridgers) (2023)
The Alcott (ft. Taylor Swift) (2023)
Space Invader (2023)
Alphabet City (2023)
Esiintymiset Suomessa

6. heinäkuuta 2008 Ruissalo, Turku, Ruisrock
2. elokuuta 2009 Korso, Vantaa, Ankkarock
3. maaliskuuta 2011 Kulttuuritalo, Helsinki
4. maaliskuuta 2011 Kulttuuritalo, Helsinki
8. heinäkuuta 2011 Ruissalo, Turku, Ruisrock
31. lokakuuta 2013 Helsingin jäähalli, Helsinki
9. elokuuta 2014 Suvilahti, Helsinki, Flow Festival
10. kesäkuuta 2018 Helsingin jäähalli, Helsinki, Sideways Festival
The National tuli kiertueellaan 2010–2011 Suomeen ensimmäisille täyspitkille keikoilleen Helsingin Kulttuuritalolle 3. ja 4. maaliskuuta 2011. Lisäksi yhtye soitti heinäkuussa Ruisrockissa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (englanniksi)
The National Myspacessa (englanniksi)
Ukkonen (elokuva)

| Ukkonen |
| --- | --- |

Ohjaaja:  Jalmari Helander
Tuottaja:  Petteri Pasanen
Säveltäjä:  Kari Starck
Kuvaaja:  Mika Orasmaa
Pääosat:  Jorma Tommila
Valmistustiedot
Valmistusmaa:  Suomi
Tuotantoyhtiö:  Next Level
Ensi-ilta:  2001
Kesto:  22 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Ukkonen on Jalmari Helanderin ohjaama noin 20-minuuttinen lyhytelokuva vuodelta 2001. Sen pääosissa ovat Ida Helander, Jorma Tommila, Marko Jatkola, Simo Koivunen ja Tero Autero. Televisiossa elokuva esitettiin ensimmäisen kerran Nelosella 5. tammikuuta 2004.
Aiheesta muualla

Ukkonen Internet Movie Databasessa (englanniksi)
Ukkonen Elonet. (suomeksi)
Ultima Thule – Pohjoiset löytöretket

| Ultima Thule – Pohjoiset löytöretket |
| --- | --- |

Kirjailija:  Matti Lainema ja Juha Nurminen
Kustantaja:  WSOY, John Nurmisen Säätiö
Julkaistu:  2001
Ulkoasu:  Olavi Hankimo
Sivumäärä:  349 s.
ISBN:  951-0-23925-9
Löydä lisää kirjojaKirjallisuuden teemasivulta
Ultima Thule – Pohjoiset löytöretket on tietoteos, jonka tekijät Matti Lainema ja Juha Nurminen ovat koonneet viisivuotisen työn aikana  omien tutkimustensa ja löytöretkiensä kokemukset ja tulokset sekä keräilyharrastuksensa ansiosta syntyneet kokoelmat kirjaksi. Teos liittyi Kulttuurien museossa Helsingissä talvella 2001–2002 pidettyyn näyttelyyn.
Pohjoisten löytöretkien historia ulottuu kahden ja puolen vuosituhannen taakse, ja sinä aikana tunnetun maailman raja on siirtynyt yhä pohjoisemmaksi. Aineiston laajuus pakotti tekijät rajaamaan tehtäväänsä ankaralla kädellä. Teoksen sisällön maantieteellinen alue kattaa napapiirin pohjoispuolen. Kirjassa julkaistaan useita karttoja ensimmäisen kerran. Tekstissä syvennytään kartografiaan, pohjoiseen luontoon, aluksiin, navigointiin ja Arktiksen erityisilmiöihin.
Pohjoisia alueita ensimmäisenä tutkineen antiikin kreikkalaisen tutkimusmatkailijan Pytheaan tarunhohteiseen Ultima Thuleen on pyritty paitsi taloudellisten seikkojen motivoimana, myös kamppailemaan talvisen pimeyden, kylmyyden, vaarallisten kulkureittien, yksitoikkoisuuden tai ravinnon puutteen kanssa. Ankara luonto ja sairaudet ovat verottaneet retkeilijöitä, joista moni jäi matkalle. Vuosisatojen tutkimusten ja kartoitusten ansiosta löytyneet laivaväylät, Luoteisväylä ja Koillisväylä, eivät löydyttyään ole osoittautuneet taloudellisiksi menestyksiksi, ja niissä on ollut enemmänkin kysymys kansallisen maineen ja kunnian tavoittelusta.
Teoksen saatesanat on kirjoittanut Viron presidentti Lennart Meri, itsekin pohjoisten alueiden tutkija. Teos on julkaistu paitsi suomeksi, myös ruotsiksi, englanniksi, norjaksi, saksaksi ja espanjaksi.
Turkin ja Euroopan unionin suhteet

Euroopan unioni  Turkki
Turkin tasavallan lippu
Euroopan unionin lippu
Turkin presidentti Recep Tayyip Erdoğan ja Euroopan komission puheenjohtaja Ursula von der Leyen Vilnassa 12. heinäkuuta 2023.
Turkki on hyväksytty EU-jäsenehdokkaaksi Helsingin huippukokouksessa 1999, ja jäsenyysneuvottelut alkoivat 3. elokuuta 2005. EU:n silloinen puheenjohtajamaa Itävalta vastusti neuvottelujen aloittamista viimeiseen asti, mutta myöntyi, kun samalla päätettiin aloittaa jäsenyysneuvottelut myös Kroatian kanssa. Turkin jäsenyysneuvottelut tulevat kestämään pitkään, ja ennen niiden päättymistä Kyproksen tilanteeseen tulee löytyä ratkaisu.
Suomen pääministeri Matti Vanhasen mukaan Turkin EU-jäsenyys olisi mahdollista vuonna 2015 ja Itävallan liittokansleri Wolfgang Schüsselin mukaan neuvottelut tulevat kestämään ainakin 20 vuotta, eikä lopputulos, jäsenyys, ole mitenkään itsestään selvä. Sen sijaan puhemies Paavo Lipposen mukaan Turkista tulee varmasti "jollakin aikavälillä" EU:n jäsen. Ulkoasiainministeri Erkki Tuomioja puolestaan verkkosivullaan arvioi ajaksi 15-20 vuotta.